**O dată-n plus**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezia tace-n piața mare

cât eu tac în poezie

la ecuator poate-i răcoare

dacă-s bun fir-ar să fie

Ca să tac în poezie

tac în dragoste nocturn

ce albastră nebunie

arunc stelele din turn

Tac în dragoste nocturn

la ecuator poate-i răcoare

la noapte sunt Moș Crăciun

tace poezia-n piața mare

Eu tac într-o poezie

care-apoi mă scrie

Costel Zăgan, CEZEISME II